Бушаўка (Марозавіцкі сельсавет)

Бу́шаўка (, ) — вёска ў Буда-Кашалёўскім раёне Гомельскай вобласці. Уваходзіць у склад Марозавіцкага сельсавета.

 Геаграфія 

 Размяшчэнне 
За 4 км на паўднёвы ўсход ад раённага цэнтра і чыгуначнай станцыі Буда-Кашалёўская (на лініі Жлобін — Гомель), за 45 км ад Гомеля.

 Транспартная сетка 
Аўтамабільная дарога Буда-Кашалёва — Уваравічы.

Планіроўка складаецца з просталінейнай вуліцы, арыентаванай з паўднёвага ўсходу на паўночны захад (па абодва бакі аўтамабільнай дарогі), забудаванай драўлянымі дамамі сядзібнага тыпу.

 Гісторыя 
Вядома з пачатку XIX ст. як вёска ў Кашалёўскай воласці Рагачоўскага павета Магілёўскай губерні. У 1825 годзе ў складзе казённага маёнтка Кашалёва, была карчма. У 1847 годзе -- 18 незаселеных надзелаў, уласнасць казны. У 1884 годзе працавалі 3 ветракі. З 1886 года дзейнічаў хлебазапасны магазін. Паводле перапісу 1897 года: царкоўна-прыходская школа (адкрыта ў 1895), 2 хлебазапасныя магазіны, 3 ветракі, вінная крама, карчма.

У 1909 годзе -- 1010 дзесяцін зямлі, вінная крама, млын.

У 1929 годзе арганізаваны калгас.

На франтах Вялікай Айчыннай вайны загінулі 52 жыхары вёскі.

Да 16 ліпеня 1954 года ў Буда-Кашалёўскага пасялковым савецеУказ Президиума Верховного Совета БССР от 16 июля 1954 г. Об образовании Морозовичского сельского Совета в составе Буда-Кошелевского района, Гомельской области // Сборник законов Белорусской ССР и указов Президиума Верховного Совета Белорусской ССР: 1938—1955 гг. — Мн.: Изд. Президиума Верхов. Совета БССР, 1956. — 347 с.. У 1959 годзе ў складзе саўгаса «Марозавічы» (цэнтр — вёска Марозавічы). Працавалі аддзяленне сувязі, сярэдняя школа, фельчарска-акушэрскі пункт.

 Насельніцтва 
 1847 год — 51 двор.
 1884 год — 103 двары, 545 жыхароў.
 1897 год — 140 двароў, 798 жыхароў (перапіс).
 1909 год — 868 жыхароў.
 1925 год — 151 двор.
 1959 год — 342 жыхара (перапіс).
 2004 год — 69 гаспадарак, 140 жыхароў.

 Літаратура 
 Гарады і вёскі Беларусі: Энцыклапедыя. Т.1, кн.1. Гомельская вобласць/С. В. Марцэлеў; Рэдкалегія: Г. П. Пашкоў (галоўны рэдактар) і інш. — Мн.: Белэн, 2004. 632с.: іл. Тыраж 4000 экз. ISBN 985-11-0303-9 ISBN 985-11-0302-0

 Спасылкі 

Катэгорыя:Населеныя пункты Буда-Кашалёўскага раёна
Катэгорыя:Марозавіцкі сельсавет